असम के नागांव के बटाडरावा में गुस्साई भीड़ ने शनिवार को एक पुलिस थाने में आग लगा दी। दरअसल पुलिस ने इलाके के एक मछली कारोबारी को हिरासत में लिया था। उससे 10 हजार रुपए की रिश्वत और बदक की मांग की थी। बाद में उसकी मौत हो गई।
परिवार ने कहा कि हम केवल बदक दे सकते थे। इस पर पुलिस ने हिरासत में उस व्यक्ति को प्रताड़ित किया। जिससे उसकी मौत हो गई। मारे गए व्यक्ति का नाम सफीकुल इस्लाम बताया गया है।
परिवार ने लगाया पुलिस पर हत्या का आरोप
परिवार ने पुलिस पर हत्या करने का आरोप लगाया और कहा कि पुलिस ने उसे शुक्रवार को बिना किसी कारण के हिरासत में लिया था। शनिवार को परिवार उसकी हालत देखने गया तो बताया गया कि उसकी तबीयत खराब हो जाने के कारण उसे अस्पताल में भर्ती कराया गया है।अस्पताल जाने पर उसकी मौत की जानकारी दी गई।
परिजन हुए उग्र
इस पर परिजन और आसपास वाले लोग गुस्सा हो गए। उन्होंने पुलिस पर दुर्व्यवहार करने का आरोप भी लगाया। बाद में पुलिस थाने जाकर तोड़फोड़ की और थाने में आग लगा दी। वहां मौजूद थाने का स्टाफ जान बचाकर भाग गया।
Copyright © 2022-23 DB Corp ltd., All Rights Reserved
This website follows the DNPA Code of Ethics.